شەفەق نیوز/ دەسەی
هەرەوەزی لە خانەقین، ئمڕوو سێشەممە، باس بەرزەوبوین وەرچەویگ لە ئاست لاتی و نەداری
کرد، لەوەر بیکاری و نەوین بوودجەیل خزمەتگوزاری ئەرا قەزاگە.
سەلام عەبدولڵا
ئەندام دەسەگە ئەرا ئاژانس شەفەق نیوز وت: ئاست لاتی لە خانەقین ئەرا ٤٠٪ بەرزەو بوی
لەوەر نەوین دەرفەتەیل فەرمانبەری و بیکاری و نەوین بوودجەیل خزمەتگوزاری و پەککەفتن
کەرت تایبەت.
عەبدولڵا باس هووکارەیل
لاتی و بیکاری لە خانەقین و ناوچەو پارێزگایلیگ تر کرد ک لەوەر رمانن کەرت گشتی وە
پڕۆژە و مەرجەیل سەندووق پویل ناودەوڵەتی بویە، وەگەرد ئاڵشتکردن کەرت خزمەتگوزاری
گشتی ئەرا کەرتەیلیگ تایبەت سەروە نووسینگەیل حزبە سیاسیەیلە.
وتیش؛ کەرت خزمەتگوزاری
بەشەو بویە بان حزبەیلە ک وەخراوی هاتە بان رەوش ژیان و گوزەرانی لە گشت وڵاتەگە وەتایبەت
لە شار خانەقین.
عەبدولڵا داوا
کرد سیاسەتەیلیگ حکومەتی وەکار باریەێد ک گرفتەیل کەرت خزمەتگوزاری چارەسەر بکەن و
دامەزراوەیلی لە بەشبەشەکی ئازاد بکەن ک جوور بار نوویگە لەبان گەردن خەڵکەگە.
